CELEX: 42007X0619(03)
Language: hr
Date: 2007-06-19 00:00:00
Title: Pravilnik br. 103. Gospodarske komisije za Europu Ujedinjenih naroda (UN/ECE) – jedinstvene odredbe o homologaciji zamjenskih katalizatora za motorna vozila

11/Sv. 68
            
            
               HR
            
            
               Službeni list Europske unije
            
            
               114
            
         42007X0619(03)
   
               L 158/106
            
            
               SLUŽBENI LIST EUROPSKE UNIJE
            
         Samo izvorni tekstovi UN/ECE imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u zadnjem izdanju dokumenta UN/ECE TRANS/WP.29/343, koji je dostupan na: http://www.unece.org/trans/main/wp29/wp29wgs/wp29gen/wp29fdocstts.html.
   Pravilnik br. 103. Gospodarske komisije za Europu Ujedinjenih naroda (UN/ECE) – jedinstvene odredbe o homologaciji zamjenskih katalizatora za motorna vozila
   Dodatak 102: Pravilnik br. 103.
   
      Uključujući sve važeće tekstove do:
   
   Izmjene 1 – dan stupanja na snagu: 6. srpnja 2000.
   Izmjene 2 – dan stupanja na snagu: 4. travnja 2005.
   1.   PODRUČJE PRIMJENE
   Ovaj se Pravilnik primjenjuje na homologaciju katalizatora, kao samostalnih tehničkih jedinica, namijenjenih ugradnji u jednu ili više tipova motornih vozila kategorija M1 i N1, kao zamjenskih dijelova.
   2.   DEFINICIJE
   Za potrebe ovog Pravilnika:
   
               2.1.
            
            
               „Katalizator koji je dio izvorne opreme” znači katalizator ili grupa katalizatora, koji su obuhvaćeni homologacijom izdanom za vozilo i čiji su tipovi navedeni u ispravama, koji se odnose na Prilog 2. Pravilniku br. 83.
            
         
               2.2.
            
            
               „Zamjenski katalizator” znači katalizator ili grupa katalizatora, za koje je moguće dobiti homologaciju u skladu s ovim Pravilnikom, osim katalizatora navedenih u gornjem stavku 2.1.
            
         
               2.3.
            
            
               „Izvorni zamjenski katalizator” znači katalizator ili grupa katalizatora, čiji su tipovi navedeni u ispravama, koje se odnose na Prilog 2. Pravilniku br. 83., a koje vlasnik homologacije na tržištu nudi kao odvojene tehničke jedinice.
            
         
               2.4.
            
            
               „Tip katalizatora” znači katalizatori koji se međusobno ne razlikuju u sljedećim bitnim značajkama:
               
                           i.
                        
                        
                           broju slojeva tijela katalizatora, struktura i sredstava,
                        
                     
                           ii.
                        
                        
                           vrsti katalitičkog postupka (oksidacijski, trofazni, …),
                        
                     
                           iii.
                        
                        
                           zapremini, omjeru čelne površine prema duljini tijela katalizatora,
                        
                     
                           iv.
                        
                        
                           sadržaju katalitičkog sredstva,
                        
                     
                           v.
                        
                        
                           omjeru katalitičkog sredstva,
                        
                     
                           vi.
                        
                        
                           gustoći ćelija,
                        
                     
                           vii.
                        
                        
                           dimenzijama i obliku,
                        
                     
                           viii.
                        
                        
                           toplinskoj zaštiti.
                        
                     
         
               2.5.
            
            
               „Tip vozila”
               Vidjeti stavak 2.3. Pravilnika br. 83.
            
         
               2.6.
            
            
               „Homologacija zamjenskog katalizatora” znači homologacija katalizatora namijenjenog zamjenskoj ugradnji u jedan ili više određenih tipova vozila, vezano uz ograničavanje ispuštanja štetnih tvari u okoliš, razinu buke i učinak na radna svojstva vozila te, prema potrebi, na sustav za dijagnostiku vozila (OBD).
            
         
               2.7.
            
            
               „Oštećen zamjenski katalizator” znači katalizator koji je zastario ili je umjetno oštećen do te mjere da ispunjava zahtjeve iz stavka 1. Dodatka 1. Prilogu 11. Pravilniku br. 83.
            
         3.   ZAHTJEV ZA HOMOLOGACIJU
   
               3.1.
            
            
               Zahtjev za homologaciju tipa zamjenskog katalizatora podnosi proizvođač ili njegov ovlašteni zastupnik.
            
         
               3.2.
            
            
               Za svaki tip zamjenskog katalizatora za koji se podnosi zahtjev za homologaciju, uz zahtjev za homologaciju prilažu se sljedeće isprave u tri primjerka:
            
         
               3.2.1.
            
            
               crteži zamjenskog katalizatora kojima se posebno prikazuju sve značajke navedene u stavku 2.4. ovog Pravilnika;
            
         
               3.2.2.
            
            
               opis tipa vozila ili tipova kojima je namijenjen zamjenski katalizator. Potrebno je navesti broj i/ili oznake tipa(-ova) motora i vozila;
            
         
               3.2.3.
            
            
               opis i crteži kojima se prikazuje položaj zamjenskog katalizatora u odnosu na ispušnu(-e) cijev(i);
            
         
               3.2.4.
            
            
               crteži na kojima je prikazano mjesto predviđeno za homologacijsku oznaku;
            
         
               3.2.5.
            
            
               podatak je li zamjenski katalizator usklađen sa zahtjevima OBD sustava;
            
         
               3.2.6.
            
            
               uzorak opisne isprave naveden je u Dodatku 1.
            
         
               3.3.
            
            
               Podnositelj zahtjeva dostavlja tehničkoj službi koja provodi homologacijska ispitivanja sljedeće:
            
         
               3.3.1.
            
            
               vozilo(-a) tipa homologirano(-a) u skladu s Pravilnikom br. 83. opremljeno(-a) novim izvornim katalizatorom. To/ta vozilo(-a) odabire podnositelj zahtjeva, uz suglasnost tehničke službe. Vozilo(-a) mora ispunjavati zahtjeve stavka 3. Priloga 4. Pravilniku br. 83.
               Ispitno vozilo(-a) ne smije(-u) imati oštećenja na sustavu za nadzor ispuštanja štetnih tvari; svaki prekomjerno potrošeni ili neispravni izvorni dio mora se popraviti ili zamijeniti. Ispitno vozilo(-a) mora(ju) se pravilno podesiti u skladu s uputama proizvođača prije ispitivanja ispuštanja štetnih tvari;
            
         
               3.3.2.
            
            
               jedan uzorak tipa zamjenskog katalizatora. Taj uzorak mora biti jasno i neizbrisivo označen trgovačkim imenom ili zaštitnim znakom te trgovinskom oznakom podnositelja zahtjeva;
            
         
               3.3.3.
            
            
               dodatni uzorak tipa zamjenskog katalizatora, ako je zamjenski katalizator namijenjen ugradnji u vozilo opremljen OBD sustavom. Taj uzorak mora biti jasno i neizbrisivo označen trgovačkim imenom ili zaštitnim znakom te trgovinskom oznakom podnositelja zahtjeva. Uzorak mora biti oštećen u skladu sa stavkom 2.7. gore.
            
         4.   HOMOLOGACIJA
   
               4.1.
            
            
               Ako zamjenski katalizator, za kojeg je u skladu s ovim Pravilnikom zatražena homologacija, ispunjava zahtjeve stavka 5. u nastavku, izdaje se homologacija za taj tip zamjenskog katalizatora.
            
         
               4.2.
            
            
               Izvorne zamjenske katalizatore tipa navedenog u stavku 18. Priloga 2. Pravilniku br. 83., namijenjene ugradnji u vozilo na koje se odnose odgovarajući homologacijski dokumenti, nije potrebno homologirati sukladno ovom Pravilniku, pod uvjetom da ispunjavaju uvjete stavaka 4.2.1. i 4.2.2.
            
         
               4.2.1.
            
            
               Označivanje
               Izvorni zamjenski katalizatori imaju najmanje sljedeće oznake:
            
         
               4.2.1.1.
            
            
               ime ili zaštitni znak proizvođača vozila;
            
         
               4.2.1.2.
            
            
               tvorničku oznaku i kataloški broj izvornog zamjenskog katalizatora, kako je zabilježeno u podacima navedenim u stavku 4.2.3.
            
         
               4.2.2.
            
            
               Dokumentacija
               Uz izvorni zamjenski katalizator prilažu se sljedeći podaci:
            
         
               4.2.2.1.
            
            
               ime ili zaštitni znak proizvođača vozila;
            
         
               4.2.2.2.
            
            
               tvornička oznaka i kataloški broj izvornog zamjenskog katalizatora, kako je zabilježeno u podacima navedenim u stavku 4.2.3.;
            
         
               4.2.2.3.
            
            
               vozila kojima odgovara izvorni zamjenski katalizator, čiji je tip naveden u točki 18. Dodatka 2. Pravilniku br. 83., uključujući, prema potrebi, označivanje iz kojeg proizlazi da je izvorni zamjenski katalizator prikladan za ugradnju u vozilo opremljeno sustavom za dijagnostiku vozila (OBD);
            
         
               4.2.2.4.
            
            
               uputstva za ugradnju, prema potrebi.
            
         
               4.2.2.5.
            
            
               Ovi se podaci prilažu u jednom od sljedećih oblika:
               
                           —
                        
                        
                           kao letak priložen uz izvorni zamjenski katalizator,
                           ili
                        
                     
                           —
                        
                        
                           na ambalaži u kojoj se prodaje izvorni zamjenski katalizator,
                           ili
                        
                     
                           —
                        
                        
                           u drugom odgovarajućem obliku.
                        
                     U svakom slučaju, ti podaci moraju biti navedeni u katalogu proizvoda kojeg proizvođač vozila dijeli na prodajnim mjestima.
            
         
               4.2.3.
            
            
               Proizvođač vozila pruža tehničkoj službi i/ili tijelu za homologaciju potrebne podatke u elektroničkom obliku, čime se omogućuje povezanost odgovarajućih kataloških brojeva i homologacijske dokumentacije.
               Ti podaci sadrže:
               
                           i.
                        
                        
                           tvorničku(-e) oznaku(-e) i tip(ove) vozila;
                        
                     
                           ii.
                        
                        
                           tvorničku(-e) oznaku(-e) i tip(ove) izvornog zamjenskog katalizatora;
                        
                     
                           iii.
                        
                        
                           kataloški broj(evi) izvornog zamjenskog katalizatora;
                        
                     
                           iv.
                        
                        
                           homologacijski broj odgovarajućeg tipa(-ova) vozila.
                        
                     
         
               4.3.
            
            
               Svakom homologiranom zamjenskom katalizatoru izdaje se homologacijski broj. Prvim dvjema znamenkama (00 za Pravilnik u njegovom izvornom obliku) navodi se serija izmjena, uključujući najnovije veće tehničke izmjene ovog Pravilnika u trenutku izdavanja homologacije. Ista ugovorna stranka ne smije dodijeliti isti broj drugom tipu zamjenskog katalizatora. Isti homologacijski broj može obuhvaćati uporabu tog tipa zamjenskog katalizatora na veći broj različitih tipova vozila.
            
         
               4.4.
            
            
               Ako podnositelj zahtjeva za homologaciju može dokazati homologacijskom tijelu ili tehničkoj službi da je zamjenski katalizator tipa navedenog u točki 18. Priloga 2. uz seriju izmjena 05 Pravilnika br. 83., izdavanje potvrde o homologaciji ne ovisi o ispunjavanju zahtjeva navedenih u stavku 5.
            
         
               4.5.
            
            
               Obavijest o homologaciji, proširenju ili odbijanju homologacije tipa zamjenskog katalizatora sukladno ovom Pravilniku dostavlja se ugovornim strankama Sporazuma u obliku koji odgovara uzorku iz Priloga 1. ovom Pravilniku.
            
         
               4.6.
            
            
               Na zamjenski katalizator, koji odgovara tipu zamjenskog katalizatora homologiranom prema ovom Pravilniku, istaknuto i na mjestu navedenom na homologacijskom obrascu, postavlja se međunarodna homologacijska oznaka, sastavljena od:
            
         
               4.6.1.
            
            
               kružnice oko slova „E”, iza koje slijedi brojčana oznaka države koja je izdala homologaciju (1)
               
            
         
               4.6.2.
            
            
               broja ovog Pravilnika, iza kojeg slijedi slovo „R”, povlaka i broj homologacije u blizini kruga iz stavka 4.6.1.
            
         
               4.7.
            
            
               Ako zamjenski katalizator odgovara tipu katalizatora homologiranom prema jednom ili više drugih pravilnika priloženih Sporazumu, u državi koja je izdala homologaciju u skladu s ovim Pravilnikom, nije potrebno ponavljati znak propisan u stavku 4.6.1.; u tom se slučaju u okomitim stupcima desno od znaka propisanog u stavku 4.6.1. stavljaju brojevi Pravilnika i homologacije te dodatni znakovi svih Pravilnika prema kojima je izdana homologacija u državi koja je izdala homologaciju sukladno ovom Pravilniku.
            
         
               4.8.
            
            
               Homologacijska oznaka je neizbrisiva i jasno čitljiva kada je zamjenski katalizator namješten ispod vozila.
            
         
               4.9.
            
            
               U Prilogu 2. ovom Pravilniku navedeni su primjeri izgleda homologacijskih oznaka.
            
         5.   ZAHTJEVI
   5.1.   Opći zahtjevi
   
   
               5.1.1.
            
            
               Zamjenski katalizator mora biti oblikovan, izrađen i prilagođen za ugradnju tako da omogućuje usklađenost vozila s odredbama onih pravilnika, s kojima je izvorno bilo usklađeno te da učinkovito ograničava ispuštanje štetnih tvari u okoliš tijekom uobičajenog vijeka trajanja vozila, u uvjetima uobičajene uporabe.
            
         
               5.1.2.
            
            
               Zamjenski katalizator se ugrađuje točno na mjesto katalizatora koji je bio dio izvorne opreme, a položaj lambda-sonde(-i) i, prema potrebi, drugih senzora na ispušnom sustavu ne smije se mijenjati.
            
         
               5.1.3.
            
            
               Ako katalizator koji je dio izvorne opreme sadrži toplinsku zaštitu, zamjenski katalizator mora sadržavati jednakovrijedne zaštite.
            
         
               5.1.4.
            
            
               Zamjenski katalizator mora biti postojan, odnosno oblikovan, izrađen i prilagođen za ugradnju tako da je u dovoljnoj mjeri zaštićen od pojave korozije i oksidacije kojima je izložen, u uvjetima uporabe vozila.
            
         5.2.   Zahtjevi vezani uz ispuštanje štetnih tvari u okoliš
   
   Vozilo(-a) navedeno(-a) u stavku 3.3.1. ovog Pravilnika, opremljeno(-a) sa zamjenskim katalizatorom tipa za kojeg je zatražena homologacija, mora se podvrgnuti ispitivanju tipa I., pod uvjetima opisanim u odgovarajućim prilozima uz Pravilnik br. 83., radi usporedbe njegovih radnih svojstava s izvornim katalizatorom, u skladu s dolje opisanim postupkom.
   5.2.1.   Utvrđivanje osnove za usporedbu
   
   Vozilo(-a) mora(ju) biti opremljeno(-a) novim izvornim katalizatorom (vidjeti stavak 3.3.1.), koji se uhodava s 12 izvangradskih ciklusa vožnje (ispitivanje tipa I., dio 2.)
   Nakon takve prethodne pripreme vozilo(-a) se čuva(ju) u prostoriji na relativno stalnoj temperaturi između 293 i 303 K (20 i 30 °C). Takva se priprema izvodi najmanje šest sati i nastavlja se dok temperatura motornog ulja i rashladnog sredstva, ako se primjenjuje, ne dosegne ± 2 K temperature u prostoriji. Nakon toga se provode tri ispitivanja ispušnih plinova tipa I.
   5.2.2.   Ispitivanje ispušnih plinova sa zamjenskim katalizatorom
   
   Katalizator koji je dio izvorne opreme ispitnog(-ih) vozila zamjenjuje se zamjenskim katalizatorom (vidjeti stavak 3.3.2.) koji se uhodava s 12 izvangradskih ciklusa vožnje (ispitivanje tipa I., dio 2.). Nakon takve prethodne pripreme vozilo(-a) se čuva(ju) u prostoriji na relativno stalnoj temperaturi između 293 i 303 K (20 i 30 °C). Takva se priprema izvodi najmanje šest sati i nastavlja se dok temperatura motornog ulja i rashladnog sredstva, ako se primjenjuje, ne dosegne ± 2 K temperature u prostoriji. Nakon toga se provode tri ispitivanja ispušnih plinova tipa I.
   5.2.3.   Ocjenjivanje ispuštanja štetnih tvari vozila opremljenih zamjenskim katalizatorom
   
   Ispitno(-a) vozilo(-a) s izvornim katalizatorom mora(ju) biti u skladu s graničnim vrijednostima prema homologaciji tipa(-ova) vozila, uključujući, prema potrebi, faktore oštećenja, primijenjene prilikom homologacije tipa(-ova) vozila.
   Smatra se da su zahtjevi vezani uz ispuštanje štetnih tvari vozila sa zamjenskim katalizatorom ispunjeni, ako rezultati za svaku štetnu tvar uređenu propisima (CO, HC, NOx i čestice) ispunjavaju sljedeće uvjete:
   
               1.
            
            
               M ≤ 0,85S + 0,4G
            
         
               2.
            
            
               M ≤ G
            
         pri čemu je:
   
               M
            
            
               :
            
            
               srednja vrijednost ispuštanja jedne štetne tvari (CO, HC, NOx i čestice) ili zbroja dviju štetnih tvari (HC + NOx) dobivena iz tri ispitivanja tipa I. sa zamjenskim katalizatorom;
            
         
               S
            
            
               :
            
            
               srednja vrijednost ispuštanja jedne štetne tvari (CO, HC, NOx i čestice) ili zbroja dviju štetnih tvari (HC + NOx) dobivena iz tri ispitivanja tipa I. s izvornim katalizatorom;
            
         
               G
            
            
               :
            
            
               granična vrijednost ispuštanja jedne štetne tvari (CO, HC, NOx i čestice) ili zbroja dviju štetnih tvari (HC + NOx) prema tipu homologacije vozila, podijeljena, prema potrebi, faktorima oštećenja utvrđenim u skladu sa stavkom 5.4. niže.
            
         Ako se homologacija primjenjuje na različite tipove vozila istog proizvođača automobila i pod uvjetom da su ti različiti tipovi vozila opremljeni istim tipom katalizatora koji je dio izvorne opreme, ispitivanje tipa I. može se ograničiti na najmanje dva vozila, izabrana u dogovoru s tehničkom službom nadležnom za homologaciju.
   5.3.   Zahtjevi vezani uz buku i radna svojstva vozila
   
   Zamjenski katalizator mora ispunjavati tehničke zahtjeve Pravilnika br. 59. Umjesto mjerenja povratnog tlaka, kako je utvrđeno u Pravilniku br. 59., provjera radnih svojstava vozila može se provesti mjerenjem najveće postignute snage na dinamometru šasije, pri brzini koja odgovara najvećoj snazi motora. Vrijednost određena pri referentnim atmosferskim uvjetima sa zamjenskim katalizatorom, kako je utvrđeno u Pravilniku br. 85., ne smije biti niža za više od 5 % vrijednosti utvrđene s katalizatorom koji je dio izvorne opreme.
   5.4.   Zahtjevi vezani za postojanost
   
   Zamjenski katalizator mora ispunjavati zahtjeve stavka 5.3.5. Pravilnika br. 83., odnosno ispitivanja tipa V. ili faktora oštećenja iz sljedeće tablice za rezultate ispitivanja tipa I.
   
               Kategorija motora
            
            
               Faktori oštećenja
            
         
               CO
            
            
               HC (2)
               
            
            
               NOx
                   (2)
               
            
            
               HC + NOx
               
            
            
               Čestice
            
         
               Vanjski izvor paljenja
            
            
               1,2 
            
            
               1,2 
            
            
               1,2 
            
            
               1,2  (3)
               
            
            
               —
            
         
               Kompresijsko paljenje
            
            
               1,1 
            
            
               —
            
            
               1,0 
            
            
               1,0 
            
            
               1,2 
            
         5.5.   Zahtjevi u pogledu sukladnosti s OBD sustavom (primjenjivo samo za zamjenske katalizatore, namijenjene ugradnji u vozila opremljena OBD sustavom).
   Dokaz o sukladnosti s OBD sustavom potreban je samo ako je izvorni katalizator bio nadziran u izvornoj konfiguraciji.
   5.5.1.   Sukladnost zamjenskog katalizatora s OBD sustavom dokazuje se primjenom postupaka opisanih u seriji 05 izmjena Pravilnika br. 83., Priloga 11., Dodatka 1.
   5.5.2.   Odredbe u seriji 05 izmjena Pravilnika br. 83., Priloga 11., Dodatka 1., koje se odnose na druge sastavne dijelove osim katalizatora, se ne primjenjuju.
   5.5.3.   Proizvođač servisnih dijelova može koristiti jednak postupak prethodne pripreme i ispitni postupak, koji su bili korišteni tijekom prvotne homologacije. U tom slučaju, administrativna tijela moraju, na zahtjev i pod jednakim uvjetima, staviti na raspolaganje Dodatak 1. uz potvrdu o homologaciji, koji sadrži broj i vrstu ciklusa prethodne pripreme i vrstu ispitnog ciklusa, kojeg je koristio proizvođač izvorne opreme za ispitivanje katalizatora s OBD sustavom.
   5.5.4.   U svrhu provjere pravilnog postavljanja i djelovanja svih drugih sastavnih dijelova, uključenih u OBD sustav nadzora, prije ugradnje bilo kojeg zamjenskog katalizatora, sustav OBD ne smije ukazivati na pogreške niti imati pohranjene pogrešne kodove. U tu svrhu može se koristiti ocjena stanja OBD sustava po završetku ispitivanja opisanih u stavku 5.2.1.
   5.5.5.   Indikator pogreške (MI: vidjeti odgovarajući stavak 2.5. Priloga 11. serije 05 izmjena Pravilnika br. 83.) se ne smije aktivirati tijekom rada vozila propisanog stavkom 5.2.2.
   6.   PROMJENA TIPA ZAMJENSKOG KATALIZATORA I PROŠIRENJE HOMOLOGACIJE
   Administrativno tijelo, koje je izdalo homologaciju za tip zamjenskog katalizatora, obavješćuje se o svakoj njegovoj promjeni.
   To tijelo tada može:
   
               i.
            
            
               smatrati da izmjene vjerojatno neće imati znatniji štetni utjecaj i da je zamjenski katalizator u svakom slučaju i dalje u skladu sa zahtjevima;
            
         ili
   
               ii.
            
            
               od tehničke službe nadležne za provođenje ispitivanja zahtijevati daljnji izvještaj o ispitivanju za sva ili za pojedina ispitivanja opisana u stavku 5. ovog Pravilnika.
            
         Potvrda ili odbijanje homologacije, s opisom izmjena, dostavlja se u skladu s postupkom opisanim u stavku 4.5. gore, ugovornim strankama Sporazuma, koje primjenjuju ovaj Pravilnik.
   Nadležno tijelo koje izdaje proširenje homologacije dodjeljuje serijski broj svakom obavijesnom obrascu, sastavljenom za takvo proširenje.
   7.   SUKLADNOST PROIZVODNJE
   Postupci provjere sukladnosti proizvodnje moraju biti u skladu s postupcima navedenim u Dodatku 2. Sporazumu (E/ECE/324-E/ECE/TRANS/505/Rev.2) i ispunjavati sljedeće zahtjeve.
   
               7.1.
            
            
               Zamjenski katalizatori homologirani u skladu s ovim Pravilnikom moraju biti proizvedeni tako da budu sukladni s homologiranim tipom vezano uz značajke utvrđene u stavku 2.4. ovog Pravilnika. Ti katalizatori moraju ispunjavati zahtjeve navedene u stavku 5. gore i, prema potrebi, zahtjeve ispitivanja navedenih u ovom Pravilniku.
            
         
               7.2.
            
            
               Tijelo nadležno za homologaciju može provesti bilo koju provjeru ili ispitivanje propisano ovim Pravilnikom. Posebno se mogu provesti ispitivanja iz stavka 5.2. ovog Pravilnika. U tom slučaju, nositelj homologacije može zatražiti da se kao osnova za usporedbu ne koristi katalizator koji je dio izvorne opreme, nego zamjenski katalizator koji je bio korišten tijekom homologacijskih ispitivanja (ili drugi uzorak za kojeg je dokazano da odgovara homologiranom tipu). Vrijednosti ispuštanja štetnih tvari mjerene na provjerenom uzorku tada ne smiju prosječno prijeći za više od 15 % srednje vrijednosti mjerene na referentnom uzorku.
            
         8.   KAZNE ZA NESUKLADNOST PROIZVODNJE
   
               8.1.
            
            
               Homologacija izdana za pojedini tip zamjenskog katalizatora u skladu s ovim Pravilnikom može se povući ako zahtjevi propisani u stavku 7. nisu ispunjeni.
            
         
               8.2.
            
            
               Ako stranka Sporazuma koja primjenjuje ovaj Pravilnik povuče homologaciju koju je prethodno izdala, o tome odmah obavješćuje druge ugovorne stranke koje primjenjuju ovaj Pravilnik, u obliku koji je usklađen s obrascem iz Priloga 1. ovom Pravilniku.
            
         9.   KONAČAN PREKID PROIZVODNJE
   Ako vlasnik homologacije potpuno prestane proizvoditi tip zamjenskog katalizatora homologiranog u skladu s ovim Pravilnikom, mora o tome obavijestiti tijelo koje je izdalo homologaciju.
   Nakon što primi odgovarajuću obavijest, to tijelo obavješćuje o tome druge stranke Sporazuma koje primjenjuju ovaj Pravilnik, u obliku koji je usklađen s obrascem iz Priloga 1. ovom Pravilniku.
   10.   NAZIVI I ADRESE TEHNIČKIH SLUŽBI NADLEŽNIH ZA PROVOĐENJE HOMOLOGACIJSKIH ISPITIVANJA TE ADMINISTRATIVNIH TIJELA
   Ugovorne stranke Sporazuma koje primjenjuju ovaj Pravilnik obavješćuju Tajništvo Ujedinjenih naroda o nazivima i adresama tehničkih službi nadležnih za provođenje homologacijskih ispitivanja te administrativnih tijela koja izdaju homologaciju i kojima se šalju potvrde o izdavanju, proširenju, odbijanju ili opozivu homologacije.
   11.   DOKUMENTACIJA
   
               11.1.
            
            
               Uz svaki novi zamjenski katalizator prilažu se sljedeći podaci:
            
         
               11.1.1.
            
            
               ime ili zaštitni znak proizvođača katalizatora;
            
         
               11.1.2.
            
            
               vozila (uključujući godinu proizvodnje) za koja je zamjenski katalizator homologiran, uključujući, prema potrebi, oznaku kojom se prikazuje je li zamjenski katalizator prikladan za ugradnju u vozilo opremljeno OBD sustavom za dijagnostiku vozila;
            
         
               11.1.3.
            
            
               uputstva za ugradnju, prema potrebi.
            
         
               11.2.
            
            
               Ovi se podaci prilažu u jednom od sljedećih oblika:
               
                           —
                        
                        
                           kao letak priložen uz zamjenski katalizator,
                           ili
                        
                     
                           —
                        
                        
                           na ambalaži u kojoj se prodaje zamjenski katalizator,
                           ili
                        
                     
                           —
                        
                        
                           u drugom odgovarajućem obliku.
                        
                     U svakom slučaju, ti podaci moraju biti navedeni u katalogu proizvoda kojeg proizvođač zamjenskih katalizatora dijeli na prodajnim mjestima.
            
         
      (1)  1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Jugoslaviju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (slobodno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (slobodno), 31 za Bosnu i Hercegovinu, 32 za Latviju, 33 (slobodno), 34 za Bugarsku, 35-36 (slobodno), 37 za Tursku, 38-39 (slobodno), 40 za bivšu jugoslavensku republiku Makedoniju, 41 (slobodno), 42 za Europsku zajednicu (homologacije izdaju njezine države članice koristeći svoju odgovarajuću ECE oznaku), 43 za Japan, 44 (slobodno), 45 za Australiju i 46 za Ukrajinu. Daljnji brojevi dodjeljuju se drugim državama prema kronološkom redoslijedu kojim te države ratificiraju ili pristupe Sporazumu o usvajanju jedinstvenih tehničkih propisa za cestovna vozila, opremu i dijelove koji se mogu ugraditi i/ili koristiti u cestovnim vozilima te uvjetima za uzajamno priznavanje homologacija izdanih na temelju ovih propisa. O tako dodijeljenim brojevima Glavni tajnik Ujedinjenih naroda obavješćuje ugovorne stranke Sporazuma.
   
      (2)  Primjenjivo samo na vozila homologirana u skladu sa serijom 05 izmjena Pravilnika br. 83.
   
      (3)  Primjenjivo samo na vozila s kompresijskim paljenjem, homologirana u skladu s izmjenama ranijim od serije 05 izmjena Pravilnika br. 83.
   
      Dodatak
      OPISNA ISPRAVA BR. … O HOMOLOGACIJI ZAMJENSKIH KATALIZATORA
      Svi crteži moraju biti dostavljeni u odgovarajućem mjerilu u formatu A4 ili u mapi formata A4, s dovoljno pojedinosti. Na eventualnim fotografijama mora biti prikazano dovoljno pojedinosti.
      Ako sustav, sastavni dijelovi ili odvojene tehničke jedinice imaju elektronsko upravljanje, potrebno je dostaviti podatke o njihovom djelovanju.
      1.   OPĆENITO
      1.1.   Tvornička oznaka (zaštitni znak proizvođača):
      1.2.   Tip:
      1.5.   Ime i adresa proizvođača:
      1.7.   Za sastavne dijelove i samostalne tehničke jedinice, mjesto i način postavljanja ECE homologacijske oznake:
      1.8.   Adresa(-e) postrojenja za sklapanje:
      2.   OPIS UREĐAJA
      2.1.   Tvornička oznaka i tip zamjenskog katalizatora:
      2.2.   Crteži zamjenskog katalizatora, kojima se posebno prikazuju sve značajke navedene u stavcima od 2.3. do 2.3.2. ovog Dodatka:
      2.3.   Opis tipa vozila ili tipova kojima je namijenjen zamjenski katalizator:
      2.3.1.   Broj(evi) i/ili znakovi koji označavaju tip(ove) motora i vozila:
      2.3.2.   Treba li zamjenski katalizator biti usklađen sa zahtjevima OBD sustava: Da/Ne (prekrižiti ono što se ne primjenjuje)
      2.4.   Opis i crteži kojima se prikazuje položaj zamjenskog katalizatora u odnosu na ispušnu(-e) cijev(i):
   
   
      PRILOG 1.
      
         IZJAVA
      
      (najveći format: A4 (210 × 297 mm))
      
          (1)
      
      
                  izdao:
               
               
                  Naziv tijela:
               
            …
      …
      …
      
                  o (2):
               
               
                  IZDAVANJU HOMOLOGACIJE
                  PROŠIRENJU HOMOLOGACIJE
                  ODBIJANJU HOMOLOGACIJE
                  POVLAČENJU HOMOLOGACIJE
                  KONAČNOJ OBUSTAVI PROIZVODNJE
               
            za zamjenski katalizator u skladu s Pravilnikom br. 103.
      Homologacijski br.:… Proširenje:…
      Razlog za proširenje:
      
                  1.
               
               
                  Ime i adresa podnositelja zahtjeva:…
               
            
                  2.
               
               
                  Ime i adresa proizvođača:…
               
            
                  3.
               
               
                  Trgovačko ime ili zaštitni znak proizvođača:…
               
            
                  4.
               
               
                  Tip i trgovačka oznaka zamjenskog katalizatora:…
               
            
                  5.
               
               
                  Podaci za utvrđivanje tipa, ako su označeni:
                  
                              5.1.
                           
                           
                              Mjesto te oznake:…
                           
                        
            
                  6.
               
               
                  Tip(ovi) vozila za koje je tip katalizatora predviđen kao zamjenski katalizator:…
               
            
                  7.
               
               
                  Tip(ovi) vozila na kojima je ispitan zamjenski katalizator:…
                  
                              7.1.
                           
                           
                              Je li dokazana usklađenost zamjenskog katalizatora sa zahtjevima OBD sustava: Da/Ne (2)
                              
                           
                        
            
                  8.
               
               
                  Mjesto i način postavljanja homologacijske oznake:…
               
            
                  9.
               
               
                  Podneseno za homologaciju dana:…
               
            
                  10.
               
               
                  Tehnička služba nadležna za homologacijska ispitivanja:…
                  
                              10.1.
                           
                           
                              Datum izvješća o ispitivanju:…
                           
                        
                              10.2.
                           
                           
                              Broj izvješća o ispitivanju:…
                           
                        
            
                  11.
               
               
                  Homologacija izdana/proširena/odbijena/povučena (2)
                  
               
            
                  12.
               
               
                  Mjesto:…
               
            
                  13.
               
               
                  Datum:…
               
            
                  14.
               
               
                  Potpis:…
               
            
                  15.
               
               
                  Uz ovu obavijest priložen je popis isprava iz homologacijske dokumentacije, koja se čuva kod administrativnog tijela koje je izdalo dokumentaciju i koju je, na zahtjev, moguće dobiti.
               
            
         (1)  Razlikovni broj države koja je izdala/proširila/odbila/povukla homologaciju (vidjeti odredbe o homologaciji u ovom Pravilniku).
      
         (2)  Prekrižiti nepotrebno.
   
   
      PRILOG 2.
      PRIMJERI RASPOREDA HOMOLOGACIJSKIH OZNAKA
      MODEL A
      (Vidjeti stavak 4.4. ovog Pravilnika)
      
         
      Na gornjoj homologacijskoj oznaci postavljenoj na sastavni dio zamjenskog katalizatora prikazano je da je predmetni tip homologiran u Nizozemskoj (E 4), u skladu s Pravilnikom br. 103 i pod homologacijskim brojem 001234. Prve dvije znamenke homologacijskog broja pokazuju da je homologacija izdana sukladno zahtjevima Pravilnika br. 103. u njegovom izvornom obliku.
      MODEL B
      (Vidjeti stavak 4.5. ovog Pravilnika)
      
         
      Na gornjoj homologacijskoj oznaci, postavljenoj na sastavni dio zamjenskog katalizatora prikazano je da je predmetni tip homologiran u Nizozemskoj (E 4), u skladu s Pravilnikom br. 103. i 59 (1).
      Prve dvije znamenke homologacijskog broja pokazuju da su na datum izdavanja predmetnih homologacija pravilnici br. 103. i 59. bili u njihovom izvornom obliku.
      
         (1)  Drugi je broj naveden samo kao primjer.